Document ID: /fineweb-2-swissfilter-quality_10-filterrobots/filtered/01780.jsonl.gz/48

Irena Brežná. Spisovateľka, novinárka, psychologička, učiteľka, tlmočníčka a aktivistka za ľudské práva sa narodila 26. februára 1950 v Bratislave, ale svoje detstvo a dospievanie prežila v meste Trenčín. V roku 1968 ako osemnásťročná emigrovala z okupovaného Československa s rodičmi do Švajčiarska. Jej autentickú výpoveď si teraz môžete prečítať aj po slovensky.
Autorka vyštudovala na Univerzite v Basel slavistiku, filozofiu a psychológiu. Počas studenej vojny prispievala ako korešpondentka do rozhlasovej stanice Slobodná Európa, BBC a Deutsche Welle. Neskôr sa spolupodieľala na rôznych humanitárnych a ženských projektoch v Guinei a Čečensku. Prózu píše výlučne po nemecky, ale publicistika je už aj slovenská. Je pravidelnou prispievateľkou do viacerých periodík (Neue Zürcher Zeitung, Berner Zeitung, Tages-Anzeiger, Das Magazin, Basler Zeitung, SME ai.). V nemčine jej vyšlo už desať kníh a niektoré boli preložené aj do slovenčiny. Za tú poslednú (2012: Die undankbare Fremde) dostala vo Švajčiarsku najprestížnejšiu cenu za literatúru (Schweizer Literaturpreis 2012). Jej slovenské vydanie (2014/2015: Nevďačná cudzinka) sa dočkalo tiež toho najvyššieho ocenenia a to v podobe Ceny Dominika Tatarku za rok 2015.
Zdroj: www.konzervativizmus.sk
Ak sa vám článok páčil, potešilo by nás vaše hodnotenie:
- hodnotenie v hornej časti článku priamo pod jeho nadpisom (max. 5 hviezdičiek)
- hodnotenie webstránky na našom profile Facebook (max. 5 hviezdičiek a text)
- hodnotenie webstránky na našom profile Google Maps (max. 5 hviezdičiek a text)
Za váš čas vám vopred ďakujeme. Vaše hodnotenie nás motivuje v písaní ďalších zaujímavých a užitočných článkov.
INFO: Každý článok je písaný na základe dostupných informácií. Ak viete, že v článku sa nachádza skreslená, či nepravdivá informácia, môžete požiadať administrátora o nápravu. Takáto požiadavka musí byť podložená odkazom na oficiálne zdroje, uvádzajúce predmetnú nápravu.